
Pa crea mas oportunidad pa hobennan den baseball 


Premier Evelyn Wever - Croes recientemente tabatin e y 
honor y placer di reuni cu un hoben Arubiano strea di Major 
League Baseball Chadwick Tromp, conhuntamente cu [$ 
colega Rodymar Geerman. Prome cu Chadwick a biaha [a 
pa Merca unda cu e tin entrenamento ‘springtraining’ cu 
Atlanta Braves, el a reuni cu Prome Minister pa presenta | 
su plan pa desaroyo un centro di deporte profesional na 
Aruba. 


Chadwick kende tin un curason grandi, conhuntamente 
cu su ruman homber Jiandido Tromp, a presenta nan plan 
pa desaroya un High Rise Sports Venue. E meta ta pa 
duna nos hobennan hopi mas oportunidad den baseball. 
E desaroyo di e centro ya a inica den area di Salifia 
Cerca y lo wordo realisa den diferente etapa. Chadwick 
a indica cu e lo sigui traha duro pa realisa e proyecto pa 
henter pueblo di Aruba tin un Professional Sports Venue 
pa disfruta di dje. Aruba ta orguyoso di Chadwick! 

Prome Minister Evelyn Wever-Croes: 

For di Minister di Economia Geoffrey Wever, Prome Minister 
Evelyn Wever Croes y coleganan Minister, diamars mainta 
a haya un presentacion di e plannan pa desaroya centro di 
ciudad na playa. Durante e presentacion Minister Wever a 
splica cu ta trata di diferente inversionista cu ta interesa pa 
inverti den diferente edificio cu tin den centro di ciudad. Cu 
esaki por crea un desaroyo cu Gobierno tabata busca. 


Prome Minister Wever Croes a splica cu Gobierno mes no tin 
e fondo pa haci’e di su mes y pesey ta importante pa scucha di 
desaroyadornan y inversionistanan cu ta interesa. E intencion 
ta pa desaroya viviendanan mei mei den Caya Betico Croes 
cu lo bira e partinan ariba y abou ta keda e parti di tienda, 
restaurant, y food and beverage. 


Durante e presentacion tambe a papia e edificio di Gobierno, 
ex Niki Habibe. Tin hopi interes pa desaroya e edificio aki den 
vivienda y food and beverage pa asina por haya un movecion 
den centro di ciudad. Prome Minister ta sigui splica cu e estilo 
di biba den un downtown area/mei mei di centro di ciudad ta 
pone cu mester tin tur servicio disponibel. Esakinan ta por 
ehempel si un hende cu ta biba ey banda por staciona su 
auto y cu esaki tambe ta parti di e proyecto, hayando asina tur 
servicio disponibel pe den caya Betico Croes. 


Prome Minister Evelyn Wever Croes a keda hopi impresiona 
cu e presentacion hopi interesante di Minister di Economia 
Geoffrey Wever. Di parti gobierno lo bay haci lo necesario pa 
mira esaki bira un realidad. 


Durante e presentacion diamars mainta, mesun momento 
tambe a toca centro di ciudad na San Nicolas y e trabounan 

ORANJESTAD 


cu mester tuma luga eynan pa enbeyecimento pa drecha y 
desaroya e caya principal. Prome Minister a expresa di lo kier 
yuda empuha y promove e economia di arte y crea di San 
Nicolas un punto di atraccion no solamente pa turista pero pa 
e propio habitantenan. 


“Minister di Economia Geoffrey Wever ta trahando riba nan y 
awe conseho di Minister a haya comienso di e presentacion pa 
loke ta trata Oranjestad y dentro di poco por haya esun pa loke 
ta trata San Nicolas”, Prome Minister Evelyn Wever-Croes a 
duna di conoce. 


NOS LO HIBA NOS PAIS 
PADILANTI! :: 


Diaranson 15 Februari 2023 


iemata Madre 


MINISTER 


Informacion relaciona cu desfile riba dia 18 di maart 
Dia di Himno y Bandera 2023 


GRUPONAN UNIFORMA CU META 
COMUNITARIO TA WORDO INVITA PA 


Pa medio di e comunicado aki Comision Celebracion Dianan 
Nacional (CCDN) ta informa cu e afia aki un biaha mas lo 
organisa e desfile di gruponan uniforma riba Dia di Himno 
y Bandera dilanti Plaza Libertador Gilberto F. Betico Croes 
despues di e acto protocolar dia 18 di maart proximo. 


E desfile aki ta pa duna reconocimento na nos gruponan 
uniforma cu ta traha na bienestar y desaroyo di hobennan den 
nos comunidad manera schouting, gruponan gubernamental 
uniforma, gruponan di deporte uniforma y gruponan di baile 
den trahe folklore. 


Desde awe por registra pa participa via nos E-mail adress 
ccdn@cultura.aw y tene na cuenta cu e ultimo dia pa inscrbi 
ta dialuna 27 di februari 2023 pa asina e comision por planifica 
e logista di e desfile corectamente. 


Mester informa cu no ta permiti bestia y tampoco vehiculo di 
motor den e desfile. Pa dia 17 di maart dia di e Manifestacion 


PARTICIPA DEN DESFILE NACIONAL 


pes 


Cultural riba plaza ta invita clubnan di auto clasico/ motorcycle 
por participa cu nan vehiculo den un car/bike show publico 
dilanti e parkeo dilanti Plaza G.F. Betico Croes. 

Departamento di Impuesto: 


TUR COMERCIANTE CHIKITO CU TAWATIN 
KOR 2022 Y NO A ENTREGA E DECLARACION 
ANUAL DI AÑA 2022 MESTER CUMINSA 
DECLARA Y PAGA BBO/BAVP Y BAZV 


Departamento di Impuesto ta recorda tur comerciante, 
cu a beneficia di e areglo pa comerciante chikito 
(kleineondernemersregeling of KOR) pa aña 2022 y cu no a 
cumpli cu nan deber di entrega e declaracion anual di BBO/ 
BAVP y BAZV 2022, cu nan mester cuminsa declara y paga 
BBO/BAVP y BAZV tur luna cuminsando cu januari 2023. 


Con ta haci declaracion? 

E comerciante ta haci declaracion digital di BBO/BAVP y BAZV 
tur luna. Esaki ta sosode via e portal ‘BO impuesto’ (of BOI). 
Pa e usuarionan di BOi cu tin un periodo cu no ta uzando e 
portal, ta recomendabel pa log in mas lihe posibel pa controla 
si e password ta valido ainda. Si e password a caduca mester 
drecha esaki mas lihe posibel pa no haya contratiempo ora 
cu mester entrega e declaracion di BBO/BAVP y BAZV. Si 
tin pregunta por yama 5227437 of manda un e-mail na boi@ 
impuesto.aw 

Con mester yena e declaracion? 

Aki ta sigui un ehempel con e comerciante chikito ta yena su 
declaracion den un situacion normal. 

Volumen di benta (bedrijfsomzet) di januari 2023 Afl. 2.000 


Ta yena e declaracion asina: 


Vrijgestelde omzet: 0,00 (nihil) 


Belaste omzet BBO en BAVP 2.000 

Belaste omzet BAZV 2.000 

E sistema automatisa mes lo calcula e suma di impuesto. Tuma 
nota cu no por yena e suma di benta na ‘vrijgestelde omzet'. E 
seccion aki ta pa e comerciantenan cu pa ley tin un actividad 
cu ta cay bou dispensacion di impuesto. 


Fecha final pa haci declaracion 

E fecha final pa haci e declaracion y pago di luna di januari 
2023 ta 17 di april 2023. E declaracion lo ta disponibel den e 
portal “BO impuesto” dia 17 di maart 2023. E fecha final pa 
haci e declaracion y pago di luna di februari 2023 ta 15 di mei 
2023. E declaracion di februari lo ta disponibel den e portal “BO 
impuesto” dia 15 di april 2023. Si haci declaracion y/of pago 
despues di e fechanan menciona of keda sin cumpli, esaki lo 
nifica cu automaticamente e comerciante lo haya un cobransa 
adicional (naheffingsaanslag) inclui boet pa incumplimento. 


Departamento di Impuesto ta haci un apelacion fuerte na 
tur comerciante pa cumpli tur luna cu e declaracion di BBO/ 
BAVP y BAZV na tempo y asina evita tambe gasto extra 
innecesariamente. E fecha final ta 15 di cada luna. Por 
consulta e fechanan final via e website: https://www.impuesto. 
aw/deadlines 


E comerciantenan chikito cu tawatin 


KOR 2022 y no a entrega e declaracion 


anual di aña 2022, tin cu declara y paga 


BBO/BAVP y BAZV 

Diaranson CEO di Aruba Tourism Authority (A.T.A.) sra. Ronella 
Croes a entrega e “Destination Resilience Award” cu Aruba a 
ricibi for di Caribbean Hotel and Tourism Association (CHTA) 
na Minister di Turismo y Salud Publico sr. Dangui Oduber. 
Esaki ta un reconocimento cu Aruba a haya pa tur e trabaonan 
desplega durante e pandemia. Dia 3 di october 2022 ultimo ta 
prome biaha den historia cu un premio asina a keda otorga. 

E premio a wordo entrega durante un ceremonia di entrega 
di premio na San Juan, Puerto Rico como parti di e di 40 
aniversario di CHTA su Caribbean Travel Marketplace. 


Aruba a keda reconoci pa e maneho di e destino y e 
programanan di recuperacion cu a wordo implementa pa por 
a ricibi bishitantenan bek despues di ceramento di frontera. 
Aruba a haya e reconocimiento aki pa e excelente manera 
con Aruba a tuma e mihor decisionan y accionan durante e 
pandemia cu awe a resulta den un di e mihor recuperacion na 
mundo. 


E documentacion compila ta mas cu claro ilustra hopi otro 
logro entre otro digitalisacion di e plataforma di imigracion, 
introduccion di e Aruba Visitors Insurance. Un trabou duro y 
exitoso di parti di Aruba, cual A.T.A. tin e honor di por a accepta. 
Esaki ta un merito pa ambos sector publico y sector priva cu 
ta traha di serca pa cu bienestar di nos turismo, incluyendo e 
ekipo completo di A.T.A. 


Minister Oduber sigur ta ricibi e plakkaat aki cu un gran honor, 
e lo sirbi como motivacion pa sigui traha duro na bienestar di 
tur hende cu ta biba riba nos pida baranca. 

Aruba henter por ta orguyoso di e reconocimiento aki cu ta 
duna reconocimiento na tur e trabounan y esfuerzonan di 
Ministerio di Turismo. Minister Dangui Oduber ta agradecido 
pa esaki como mandatario. 


Caribbean Desfination 
Resilience AWard 


recognition of the Outstanding 
nip, Innovation and'Collabaraton 


by Public and Private 


Sector Stakeholders 


ntributing to the Recovery 


wid-19 Pandemic 

MINISTER 


Minister Geoffrey Wever: 

of Economic Affairs, Communication 
and Sustainable Development 


Un delegacion di comerciantenan ta preparando pa un biahe pa 
Colombia. E meta ta pa logra importa productonan na prijsnan 
mas bentahoso, cual por ser traspasa na consumidornan 
den forma di prijsnan mas abou, y asina yuda baha costo 
di bida aki na Aruba. Minister di Asuntonan Economico, mr 
Geoffrey Wever ta liderando preparacionnan hunto cu e grupo 
di comerciantenan local pa determina hunto e programa y 
strategia di e biahe. 


Aruba su economia ta uno chikito y ta depende riba 
importacion di mayoria di productonan. Cu un posicion 
strategico den Caribe entre Merca y America Latino ta esencial 

explora oportunidadnan comercial cu 
ta na beneficio di nos comerciantenan 
y consumidornan. Den e cuadro aki 
ta importante fortifica e relacionnan 
economico cu paisnan den region. 


Maneho economico di ministerio di 
Asuntonan Economico, Comunicacion y 
Desaroyo Sostenibel ta basa riba mantene 
y reenforsa partnershipnan existente riba 
tereno economico. Un partner importante 
ta sector priva di Aruba den esaki pa logra 
beneficionan di un cooperacion estrecho 
cu paisnan den region. 


Pa e motibo aki riba 22 di februari 2022, 
Minister Geoffrey Wever, hunto cu 
Departamento di Asuntonan Economico 
y Industria lo organiza un “Business 
Roundtable on Trade Relations in 
Colombia” cu sector priva. 


Meta di e consulta ta pa scucha di sector 
priva kico ta nan deseonan, ki ta e oportunidadnan cu e 
mercado di Colombia tin pa ofrece y con gobierno di Aruba por 
facilita esaki. 


Un economia chikito pero cu un posicion strategico Aruba 
mester explora cada oportunidad comercial den region y den 
e caso aki Colombia cu ta trese beneficionan economico pa 
nos comerciantenan y consumidornan segun minister Geoffrey 
Wever. E consulta aki ta mustra e importancia di traha hunto 
cu nos comerciantenan pa hiba un maneho na beneficio di 
desaroyo economico di Aruba. 

LO SIGUI EXPANDE RIBA PROYECTONAN DI 
CAMARA DI VIGILANCIA Y RADAR 


È Verona gra 


Recientemente, Minister di Husticia y Asuntonan Social Sr. 
Rocco Tjon, a elabora riba algun proyecto hudicial cu ta di 
suma importancia pa Ministerio di Husticia, manera e camara 
di vigilancia y radar. Pa e motibo aki, por bisa cu a haci diferente 
inversionnan caba pa cu e proyectonan aki, cual awo lo mira 
un expansion. 


Manerata conoci, afiapasa a adkiriradarnan adicional y arenoba 
e radarkamer. Adicional a percura pa sistemanan automatisa 
pa por haci analisnan mas profundo, cu consecuentemente por 
dirigi patruyanan mas eficiente elevando e nivel di siguridad. Ta 
bay sigui inverti den e proyectonan aki, pa cual motibo, lo bay 
bin cu un operation center dentro di poco, caminda ekiponan 
multidisciplinario lo bay keda encarga cu e tareanan aki. 


Diaranson mainta, e mandatario a reuni cu comandante di 
Kazerne y Korpschef, pa asina sondea e posibilidadnan pa 
un colaboracion cu Kazerne pa cu e proyectonan aki. Banda 
di esaki, den cuadro di e landspakket, tin diferente proyecto 
andando cu Kazerne den e caso aki, pa loke ta e empleamento 
di nos Arumillers, como tambe pa un “outplacement” mas husto 
pa cu Arumillers, pa nan no cay den un bashi despues cu nan 
termino na kazerne yega su final. Durante e reunion aki a 
explora e diferente posibilidadnan cu tin. Esaki door cu dentro 
di poco lo haya aprobacion pa e siguiente fasenan, caminda e 
proyecto di camara y radar lo bay bira uno mucho mas grandi, 


caminda cooperacion di ful e cadena ta sumamente necesario. 


Pues, un reunion sumamente positivo, caminda dentro di dos 
siman, nos lo sinta bek cu otro pa asina delibera cua personal di 
Kazerne lo por asisti cu e proyectonan aki y con por duna esaki 
mas contenido pa asina yega na un ekipo multidisciplinario 
den cual Kazerne y Arumil mas specificamente lo forma parti 
di dje. 


NOS LO HIBA NOS PAIS 
PADILANTI! ::: 


Diaranson 15 Februari 2023 


Minister Rocco Tjon: 


A FIRMA E “LETTER OF INTENT” PA UN 
LOCALIDAD NOBO PA CUERPO POLICIAL 
ORANJESTAD 


Diaranson mainta, durante conferencia di prensa di Gobierno 
di Aruba, Minister di Husticia y Asuntonan Social Sr. Rocco 
Tjon, conhuntamente cu Korpschef, SPA y AA ICG PB Real 
Estate VBA a firma e “Letter of Intent” (LOI) pa asina adkiri 
un localidad nobo pa Cuerpo Policial situa na Oranjestad. A 
tene cuenta cu diferente aspecto prome cu adkiri e localidad 
nobo, pa asina percura cu esaki por cumpli cu e deseonan di 
Cuerpo Policial y Sindicato. Na mes momento a tene cuenta 
cu diferente aspecto di Siguridad, pero mester enfatisa tambe 
cu a logra concretisa esaki lihe, danki na e hecho di bon 
comunicacion entre partidonan envolvi. 


Ta asina cu e proceso aki a inicia dia 1 di Februari, caminda 
a tene e prome reunion cu Alto Mando tocante e topico aki, 
consecuentemente for di Ministerio a reuni cu Sindicato di Polis 
di Aruba (SPA) riba 3 di februari. Pa dia 9 di februari a obtene 
e programa di rekisitonan cu e localidad nobo lo mester cumpli 
cune y e mesun dia a haya e prome oferta di e compania en 
cuestion. A base di esaki, a inicia e prome negociacionnan for 
di Ministerio y asina dia 14 di februari, e proyecto a wordo 
aproba den conseho di Minister. Asina por bisa cu dos siman 
despues cu a inicia cu e proceso aki, ya a firma e LOI pa asina 
e trabounan por inicia pa asina Cuerpo Policial por tin nan 
localidad nobo na comienso di April. 


Pa loke ta e localidad nobo, a tene cuenta cu diferente aspecto 
y deseonan di Cuerpo Policial conhuntamente cu Sindicato 
di Polis, asina por bisa cu warda di playa lo muda for di 
Wilhelminastraat pa Paardenbaaistraat 12, cual ta e localidad 
caminda anteriormente tawata e consulado di Venezuela. Pa 
loke ta e edificio nobo, a percura pa esaki ta completamente 
ekipa cu mueblenan nobo, y ta bay renobe aun mas pa tene 
cuenta cu aspectonan di siguridad. Asina por bisa cu lo bay tin 
un sistema di intercom cu camara pa asina garantisa siguridad, 
pero tambe lo tene cuenta cu e parti di “verlichting”. 


E proyecto aki lo conoce un expansion na e edificio actual, 
mirando cu lo mester bin "ophoudkamers" den e edificio 
pa por cumpli cu e rekisitonan di un warda di polis, na mes 
momento lo tin control di acceso, un sistema automatisa y 
moderno pa asina por eleva siguridad. Algo hopi importante 
tambe ta e parti di mantencion, particularmente pa e parti di 
schimmel, cual tawata un topico hopi sensitivo, pa cual motibo 
a percura pa den e LOI e compania en cuestion percura pa tin 
mantencion structuralmente pa e parti di “luchtbehandeling” y 
airconditioning. 


Por ultimo, e mandatario a expresa cu e ta sumamente 
satisfecho y agradecido na tur e cuater partnernan cu a haci 
esaki posibel; Korpschef, SPA, AA ICG PB Real Estate VBA y 
tur e trahadonan di Ministerio di Husticia y Asuntonan Social. 

CUATER (4) INVESTIGACION RIBA E TEMA DI 
DEPORTE 

Recientemente, Minister Endy Croes a reuni cu Sr. John 
Wardlaw, Sra. Jo-Anne Croes, Dr. Andy Gillentine y Dean 
Sue-Ann Lee. Unda a trata diferente curso y proyectonan. 
Dia 31 di januari, Universidad di Aruba y University of South 
Carolina a inicia cu e curso di Sports Management. E curso 
ta wordo duna door di University of South Carolina pa dos 
profesor, esta dr. Andy Gillentine y dr. Stephen L. Shapiro. E 
profesornan ta experto ariba e.o. College of Hospitality, Retail 
and Sport Management. Banda di esaki, Universidad di Aruba 
y University of South Carolina ta planificando pa inicia den e 
luna di juli of augustus cu Masters den Sports Management. 

Durante e reunion a informa Mandatario di Deporte cu 
Universidad di Aruba ta preparando cuater investigacion riba e 
tema di deporte. E investigacion aki ta bay den diferente parti: 
1. Lo evalua e balor cu deporte tin pa comunidad di Aruba; 
2. Inventarisacion y evaluacion di facilidadnan deportivo 
na Aruba; 3. Evalua e posibilidad pa torneonan di softball y 
baseball pa hoben; 4. Evalua e deportenan cu por engrandece 
‘sport tourism’ na Aruba. A base di e data cu colecta pa medio 
di investigacion, ta tuma decision di e direccion cu mester 
tuma y asina sigui contribui na e desaroyo di deporte na Aruba. 
Por ultimo, a extende un invitacion na Minister Endy Croes pa 
bishita University of South Carolina. 

MINISTER ENDY CROES A REUNI CU AWM Y DOW 
PA ELABORA RIBA E PISTA DI PALO MARGA 


Diaranson mainta, Minister di Deporte 
Endy Croes a reuni cu Arubaanse 
Wegenbouw Maatschappij (AWM) 
y Dienst Openbare Werken (DOW). 
Reunion tabata basa riba e pista di 
Palo Marga International Raceway | 
Park Aruba. Manera nos sa, e 
proyecto di luz ta den pleno ehecucion, 
pues e aña aki Palo Marga lo haya P 
su luznan nobo. Banda di esaki, 
Minister Endy Croes hunto cu AWM 
y DOW ta planificando pa evalua e 
posibilidadnan di pone un pista nobo 
e aña aki of prome kwartaal di aña 
2024 pa Palo Marga. 


Sr. Kurt Johnson di Total Venue 
Concepts, un profesional den e 
preparacion di pista di “drag racing” na Merca, a bishita Aruba 
na september di aña 2022, pa evalua kico tur mester haci 
pa e pista di Palo Marga wordo certifica. Sr. Johnson den su 
carera a atende cu hopi pista di drag race rond mundo y tin 
conocemento y experticio amplio pa evalua, midi, bora, analisa 
pista y duna un rapport final. 


Aña pasa, Sr. Johnson a traha un rapport di e pista di Palo 
Marga y a presenta cinco (5) opcion den su rapport. Durante 
e reunion Minister Endy Croes hunto cu AWM y DOW a discuti 
riba e topico aki pa mira cua di e opcionnan aki ta factibel y 
evalua si tin fondo pa renoba e pista di Palo Marga. Pues, 
Minister di Deporte hunto cu AWM y DOW ta den preparacion 
y planificacion di e proyecto, prome cu yega na posibel fase di 
ehecucion. 


MINISTER ENDY CROES A REUNI CU 
SR. SIMION GEROT 


Diaranson mainta, Minister Endy Croes a reuni | 
cu Sr. Simion Gerot, un experto cu a studia 
na Universidad di Amsterdam, Universidad 
di Utrecht y Hogeschool Amsterdam, unda 
a studia pa su Bachelors den “Toegepaste- 
Psychologie”. Sr. Gerot a traha pa hopi afia 
den ensefiansa na Hulanda den e parti di 
cuido y psicologia. 


Di acuerdo cu diferente plan- y proyectonan 
cu lo inicia den e parti cuido (zorg) na scol, Sr. 
Gerot a duna su contribucion den e reunion 
aki, cu ideanan innovativo. E proyectonan 
ta planea pa inicia e afia aki. Concluyendo, 
Minister Endy Croes a agrega cu e tabata un 
bon reunion y ta sigui traha na bienestar di 
ensefiansa di Aruba den su totalidad. 

UN CA AL U speri 
THIJSEN DOOR DI 


Comisario di Rey na Limburg cu tambe ta carga e nomber 
di Gobernador di Limburg Emile Roemer a duna Minister 
Plenipotenciario mr. Ady Thijsen un caluroso bon bini na e 
Provinciehuis na ocasion di un bishita oficial. Sr. Roemer a duna 
minister Thijsen un tour cortico den un exposicion permanente 
na e Provinciehuis como conmemoracion di e firmamento di 
e Tratado di Maastricht na 1992, cu ta e fundeshi di e Union 
Europeo cu nos conoce awendia. Tambe e exposicion ta 
contene otro aspectonan manera e introduccion di e euro cu 
tambe a tuma lugar na Maastricht y di e Brexit. 


Den su oficina e combersacion entre Gobernador Roemer 
y Minister Thijsen a bai riba temanan actual di Aruba cu 
tin similaridad cu Hulanda, cu ta scarsedad di vivienda, 
“vergrijzing”, scarsedad di trahador y profesionalnan local. 
Minister Thijsen a splica cu meta di su combersacion cu 
municipionan (gemeentes) y provincianan na Hulanda ta 
pa mira pa yega na maneranan di cooperacion, den caso 
di Limburg riba e tereno di “entrepreneurship” y enseñansa. 
Minister Thijsen: ‘Mi ta boga entre otro pa mira unda Aruba por 
haya cooperacion riba e tereno di agricultura. Mi ta convenci 
cu Aruba por produci agricultura pa e mercado local y tambe 
pa abastece e hotelnan na Aruba. Mi ta papia cu hopi hoben 
cu ta desea di bai den e ramo di agricultura, pero ta desea 
di ricibi e sosten y conocemento pa ta exitoso den esaki. Cu 
technologia innovativo mester por tin productonan cu por crece 
na Aruba. Awor aki casi tur fruta y berdura ta wordo importa,' 
asina Minister Thijsen a bisa. 


E mandatario a bisa Gobernador Roemer cu e sector economico 
principal di Aruba ta turismo, pero cu esaki ta hopi vulnerabel. 
‘A consequencia di Covid y e lockdown, Aruba a experencia 
un temporada sumamente dificil. Nos mester diversifica nos 
economia y esaki a bira un prioridad grandi pa Gobierno di 
Aruba. Na otro banda loke ta un punto importante ta cu Aruba 
tin un experticio grandi riba tereno di turismo, cual experticio 
Aruba por yuda Limburg den dje como un provincia cu tambe 
ta depende hopi di turismo,' segun e mandatario Arubiano. 


Minister Thijsen a bisa cu e ta traha dura pa expande su network 
pafor di Den Haag. Banda di e municipionan y provincianan, 
tambe e ta hiba combersacion cu entre otro organisacionnan 
di empresa manera MKB Nederland, cu hogeschool y 
universidadnan. Tocante esaki Gobernador Roemer a conseha 
minister Thijsen pa bishita e bolsa di arte TEFAF cu ta tuma 
lugar tur aña den luna di maart na Maastricht pa akinan topa y 
papia cu personan clave den sociedad di Hulanda. Tambe sr. 
Roemera conseha e mandatario pa tuma contacto cu Greenport 
campus na Venlo y eventual tambe cu Chemelot campus na 
Sittard cu ta mas specialisa riba e industria petrochemico. 

Esaki relaciona cu plannan pa cu e refineria na San Nicolas. 
“Pa stimula y desaroya “entrepreneurship” entre hobennan na 
Aruba of hobennan Arubiano bibando na Hulanda, lo mester 
mira na maneranan pa bin cu intercambio cu scolnan MBO y 
HBO of tambe Universidad,' asina Emiel Roemer a bisa. 


Finalmente Minister Thijsen a gradici Gobernador Roemer pa 
e hospitalidad y e combersacion ameno. Despues a sigi un 
intercambio di regalo como recuerdo di e bishita di minister 
Ady Thijsen na Gobernador Emile Roemer di Limburg. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 
pa recohe mi desperdicio. lo wordo procesa pa poni den 


Bo ta di acuerdo cu 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo Sl, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO 5 ECOTECH FREEZONE 5 


Esaki ta orto frigidaire, 
HYDROLIC Y GEAR o o 


Bo kier haci mas? 


vasco | vanceroaos TS © sca 


PROHIBI E RECONOCE BO IMPAC MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


rl 4 
Du % 
qe E 
Ministerio di Transporte, Integridad, 
Naturalesa y Asuntonan di Adulto Mayor 


"Nada no ta cambia, si nada no cambial 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 


AN 
N Historia di nos pais 
a demostra con mas 
fuerte nos por ta, si nos Uni. 
Diferencia di opinion por t'ey, 
contal cu semper tin respet. 
Y irespecto e diferencia 
di opinion, ora ta trata 
di ARUBA, mas uni nos ta, 
mas fuerte ARUBA ta. 


Den 2023, Ban uni 
pa enfrenta e retonan hunto, 
y pa carga e exito hunto. 
Uni nos lo atende cu e 
retonan nobo pa crea 
solucion, oportunidad 
y un base solido 
pa progreso y felicidad 
pa un y tur den 
nos comunidad. 


UNION A 
DEMOSTRA CON 
MAS FUERTE NOS 
POR TA PA 
CARGA E EXITO 
DI NOS PAIS! 

